VISUL IN PERSPECTIVA PSIHANALITICA 


“Visul e calea regala catre inconstient.” - Freud. “Aici i s-a 
dezvaluit doctorului Sigmund Freud la 24 iulie 1895 secretul visului” - 
momument obelisc din Viena (locul casei in care Freud a avut visul 
cand a descoperit sensul visului). 


TEORIILE PSIHANALITICE REFERITOARE LA VIS 


1. Teoriile stiintifice - cele de la sfarsitul secolului XIX erau 
teorii somatice. Conform acestor teorii, visul era un fenomen 
consecutiv reducerii activitatii creierului in timpul somnului. Aceasta 
reducere are doua aspecte: pe de-o parte se intrerupe legatura cu 
stimulii lumii exterioare, iar pe de alta parte legaturile intracerebrale 
sunt saracite datorita somnului. Cu cat activitatea creierului este 
diminuata cu atat visele sunt mai absurde. Binz: “Dupa cum vedem 
toate faptele ne indeamna sa consideram visul ca pe un fapt organic, 
intotdeauna inutil, adesea morbid”. Conform acestei teorii visul nu are 
nici un fel de functie psihica, el e un fel de accident, ceea ce-l face 
intr-adevar inutil; intrucat e un fenomen organic problema 
interpretarii nu se pune pentru teoriile somatice. 

2. Teoriile populare - toate aceste teorii au in comun ideea 
ca visul e un fenomen cu sens. Acest sens a fost vazut in mod diferit. 
Antichitate: sensul visului era considerat a fi un mesaj divin. O alta 
viziune ii atribuie un sens profetic. Romantismul atribuie visului o 
importanta deosebita, valoarea estetica a unei opere fiind cu atat mai 
mare in viziune romantica cu cat opera respectiva era mai apropiata 
de caracteristicile onirice. Novalis: “Visul este un antidot impotriva 
regularitatii, monotoniei vietii, visul e jocul liber al imaginatiei; cu 
siguranta am imbatrani mai repede fara vise.” Intrucat teoriile 
populare atribuie visului un sens, pentru ca aceste teorii spre 
deosebire de cele somatice se pune problema cailor prin care putem 
atinge sensul. Teoriile populare pun pentru prima data problema 
interpretarii viselor. 

In privinta interpretarii exista doua orientari in cadrul 
teoriilor populare: metoda simbolica. Aceasta metoda se 
caracterizeaza prin aceea ca sensul visului e cautat abordand visul ca 
pe un intreg, iar acestui intreg i se cauta un corespondent care e mai 
inteligibil decat visul. Ca exemplu de folosire a metodei simbolice 
Freud mentioneaza interpretarea pe care o da in Biblie Iosif pentru 
visul Faraonului: 7 vaci grase, 7 vaci slabe care le devoreaza pe 
primele; 7 ani belsug, 7 ani foamete in care o sa se devoreze recolta 
din cei 7 ani de belsug. Deficientele metodei simbolice: visele cu 
adevarat ininteligibile nu ii sunt accesibile; nu exista o tehnica de 
interpretare, adica o suma de mijloace care aplicata la orice vis pot sa 


produca sensuri. Utilizarea metodei simbolice depinde foarte mult de 
calitatile personale ale individului, de inteligenta si intuitia sa. 
Interpretarea dupa metoda simbolica e mai curand o arta, decat 
tehnica. 

Metoda descifrarii - se caracterizeaza prin fragmentarea 
visului in elemente componente. Visul e considerat ca un text incifrat 
ale carui elemente pot fi descifrate daca utilizeaza o cheie (dictionar 
de vise) in care gasim o suma de simboluri carora le corespunde 
diferite sensuri. Misiunea celui care interpreteaza e de a gasi pentru 
fiecare element al visului cu ajutorul acestei carti de vise sensul 
corespunzator si apoi de a alcatui un sens global din aceste sensuri 
partiale. Slabiciunea acestei metode consta in faptul ca respectivele 
carti sunt alcatuite arbitrar, in acelasi timp circuland intr-o cultura 
mai multe carti divergente. 

Freud apreciaza mai mult teoriile populare decat teoriile 
stiintifice din doua motive: datorita faptului ca aceste teorii recunosc 
visului un sens; incearca sa gaseasca metode de interpretare. 


CONCEPTIA PSIHANALITICA DESPRE VIS 


Asemeni actului ratat, visul e un produs de compromis care 
satisface in acelasi timp doua tendinte contradictorii: pe de-o parte e 
vorba despre dorinta de a adormi care tine de sistemul psihic 
constient-preconstient, iar pe de alta parte e vorba despre dorinta 
inconstienta care e de natura instinctuala. Functia visului: visul 
permite o satisfacere deghizata a dorintei inconstiente astfel incat 
somnul sa nu fie perturbat. 

Conceptia lui Freud despre vis e prima conceptie stiintifica, 
ea bazandu-se pe o experienta clinica care confirma mereu ca visul e 
de fapt realizarea dorintei inconstiente. Freud a constatat ca pacientii 
care erau rugati sa asocieze in marginea simptomelor nevrotice 
inserau in aceste lanturi asociative vise ceea ce i-a aratat lui Freud ca 
la fel ca simptomul visul are legatura cu o idee, reprezentare care 
scapa controlului constiintei. 

Continutul manifest si continutul latent. Analiza oricarui vis 
din perspectiva psihanalitica evidentiaza aceste doua tipuri de 
continuturi. Cel manifest e partea constienta a unui vis care poate fi 
comunicata de visator. E vorba despre imaginile, gandurile, 
sentimentele pe care visatorul le pastreaza in minte in momentul 
trezirii si pe care le poate comunica. Caracteristicile continutului 
manifest: are un caracter lacunar si falsificator; e de foarte multe ori 
ilogic, incoerent; e de foarte multe ori ininteligibil, de neinteles; poate 
uneori sa fie neutru din punct de vedere afectiv. Continutul latent e 
rezultatul interpretarii continutului manifest. Asta inseamna ca acest 
continut latent nu exista pentru constiinta noastra decat datorita 
acestui demers intermediar care e interpretarea. In continutul latent 


intra urmatoarele elemente: resturi diurne (evenimente diurne din 
memorie), amintiri din copilarie, impresii corporale, dorinte arhaice 
devenite inconstiente in procesul de socializare si intotdeauna - aluzii 
la psihanalist (daca visul se produce in analiza). Caracteristicile 
continutului latent: este complet veridic - el traduce fara rest 
discursul intim al  visatorului;  comprehensibil, sens coerent. 
Continutul manifest si continutul latent sunt de fapt acelasi continut 
psihic exprimat in doua registre de limbaj diferite. Continutul 
manifest nu e altceva decat continutul latent exprimat intr-un limbaj 
care sa nu trezeasca vigilenta constiintei. Aceasta traducere din 
limbajul direct al continutului latent in limbajul continutului manifest 
se realizeaza prin intermediul a ceea ce in psihanaliza se numeste 
“travaliul visului”. Travaliul visului e un demers de incifrare a 
continutului latent, iar interpretarea e demersul contrar care isi 
propune sa retraduca limbajul continutului manifest in limbajul 
continutului latent. 

Ex: injectia facuta Irmei - visul fondator. Circumstante: 
Freud se afla in vacanta si e vizitat de un coleg - in vis sub numele 
Otto - coleg care ii aduce vesti nu intru totul bune despre starea 
sanatatii unei paciente a lui Freud - Irma in vis. Lui Freud i s-a parut 
ca in relatarea lui Otto razbate si reprosul rudelor pacientei 
nemultumiti de tratamentul aplicat de Freud. In aceeasi seara, incitat 
de relatarea lui Otto, Freud incearca sa sintetizeze pe hartie acest caz 
pentru a-l prezenta dr. Breuer - in vis dr. M. Freud are in noaptea de 
23-24 iulie 1895 visul (“Interpretarea viselor”). Interpretare: dupa 
Freud dorinta din acest vis ar fi de a se razbuna pe Otto care i-a dat 
vestea rea despre Irma atribuindu-i lui vina pentru starea pacientei. 

Ex: un tata care a vegheat timp indelungat la patul copilului 
sau bolnav, iar dupa ce acesta a murit, tatal are urmatorul vis. 
Contextul: tatal se odihnea intr-o camera alaturata camerei mortuare, 
camera in care sicriul cu copilul inconjurat de lumanari aprinse era 
vegheat de un batran. Datorita oboselii tatal adoarme si are urmatorul 
vis: baiatul se afla langa patul sau ii apucase bratul si ii soptea pe un 
ton plin de repros “Tata tu nu vezi ca ard!” Tatal s-a trezit si a vazut 
ca batranul adormise si ca lintoliul si un brat al copilului luasera foc 
de la o lumanare. Dorinta: fiul sau sa mai fie viu. 

Una din obiectiile pe care adversarii psihanalizei le-au adus 
teoriei freudiene este ca acesta nu da seama de totalitatea viselor si 
ca exista vise care nu exprima dorinta (visele punitive - pedeapsa la 
adresa visatorului). Freud - visele punitive exprima o dorinta care 
vine dintr-o instanta socializata = Supra Eul. 

Ex (din analize contemporane): el fuge de acasa cu nasa, o 
femeie frumoasa, cu doi copii reusiti pentru a se casatori cu ea. Apoi 
revine acasa si o gaseste pe sotia sa intr-o camera cu doua paturi 
impreuna cu loan Giury Pascu. Acesta se afla in celalalt pat, dar apoi 
intra in pat cu sotia sa. Visatorul nu e prea suparat. Pleaca intreband 


sotia daca sa se intoarca dimineata sau mai devreme. Dorinte: sotia 
insarcinata, el ar dori sa-si rezolve problema sexuala cu alte femei, 
nasa e o femeie foarte atragatoare; ar dori o alta sotie, una cu nasa 
care are doi copii reusiti - era legata de nesiguranta sa in privinta 
faptului daca viitorul copil era baiat sau fata; de a se deculpabiliza, 
daca sotia sa are un amant atunci el e mai putin vinovat pentru 
gandurile sale de infidelitate. 

Ex: viata puternic marcata de relatia cu mama vitrega. 
Evenimentul decisiv: la varsta de un an si jumatate, mama naturala a 
cedat-o unei rude instarite de la oras; motiv - in familia de origine 
(tara) erau prea multi copii (7) si prea multe fete. Visul: (conflict cu 
mama vitrega senila) mama mult mai tanara facea un chiuretaj; 
doctorul o chiureta cu degetul, procedeu foarte dureros de care mama 
se plangea. Dorinte: aceasta mama vitrega sa fie mai tanara si sa fie 
mai sanatoasa mental; ar vrea ca mama ei sa nu mai faca alti copii 
pentru a ramane copil unic ca sa nu se mai intample ce s-a intamplat 
in prima familie; analizanta fiind medic ar dori sa-si pedepseasca 
mama chiuretand-o dureros pentru necazurile care i le face; refuzul 
feminitatii care caracterizeaza aceasta analiza si dorinta de a fi barbat 
- a avea act sexual ca barbat. 


